《观海》
宋代·林一龙

昔者吾夫子，浮海思乘桴。
彼美鲁仲连，蹈海耻帝呼。
寥寥千载间，此意霜月孤。
而我欲涉海，夫岂夫子徒。
长风吹我帆，高浪拍我舻。
所愿鸥鸟同，浩荡烟中徂。

作者简介：温州永嘉人，字景云，人称石室先生。度宗咸淳七年进士。累官秘书郎、崇政殿说书，终史馆检阅。性直谏，乐道人善。工古文。有《石室文集》。